**projektas**



**RIETAVO SAVIVALDYBĖS TARYBA**

**SPRENDIMAS**

**DĖL NEGYVENAMŲJŲ PATALPŲ PERDAVIMO RIETAVO SAVIVALDYBĖS NEĮGALIŲJŲ DRAUGIJAI**

2017 m. spalio d. Nr. T1-

Rietavas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalimi, Rietavo savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, patvirtintu Rietavo savivaldybės tarybos 2014 m. gruodžio 18 d. sprendimu Nr. T1-228 „Dėl Rietavo savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ ir atsižvelgdama į Rietavo savivaldybės neįgaliųjų draugijos 2017 m. spalio 6 d. raštą Nr. 18, Rietavo savivaldybės taryba n u s p r e n d ž i a:

1. Perduoti Rietavo savivaldybės neįgaliųjų draugijai 10 metų laikotarpiui laikinai neatlygintinai valdyti pagal panaudos sutartį negyvenamąsias patalpas (garažą), pažymėtas indeksu 1-2 (24,28 kv. m), kurių įsigijimo vertė – 3154,00 Eur, likutinė vertė 2017 m. spalio 31 d. – 1272,86 Eur, esančias Rietavo m., Laisvės g. 2 (registro Nr. 80/37081, pastato unikalus Nr. 6898-5011-8012, pažymėtas plane 2G1p) – Rietavo savivaldybės neįgaliųjų draugijos įstatuose numatytai veiklai vykdyti.

2. Įgalioti Rietavo savivaldybės administracijos direktorių Vytautą Dičiūną pasirašyti sprendimo 1 punkte nurodyto turto panaudos sutartį ir perdavimo ir priėmimo aktą.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui (Galinio Pylimo g. 9, Klaipėda) per vieną mėnesį nuo šio sprendimo priėmimo dienos.

Savivaldybės meras

**AIŠKINAMASIS RAŠTAS PRIE SPRENDIMO**

**„DĖL NEGYVENAMŲJŲ PATALPŲ PERDAVIMO RIETAVO SAVIVALDYBĖS NEĮGALIŲJŲ DRAUGIJAI“ PROJEKTO**

2017–10–12

Rietavas

**1. Sprendimo projekto esmė.**

Sprendimo projektas parengtas atsižvelgiant į Rietavo savivaldybės neįgaliųjų draugijos 2017 m. spalio 6 d. raštą.

**2. Kuo vadovaujantis parengtas sprendimo projektas.**

Lietuvos Respublikos vietos savivaldos įstatymo 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalimi, Rietavo savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, patvirtintu Rietavo savivaldybės tarybos 2014 m. gruodžio 18 d. sprendimu Nr. T1-228 „Dėl Rietavo savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“.

**3. Tikslai ir uždaviniai.**

Sprendimo projekto tikslas – suteikti Rietavo savivaldybės neįgaliųjų draugijai automobiliui „Ford Transit Custom Kombi“ laikyti Savivaldybei nuosavybės teise priklausantį garažą Rietavo m., Laisvės g. 2 (24,28 kv. m) – neatlygintinai valdyti ir naudotis 10 metų laikotarpiu.

**4. Laukiami rezultatai.**

Priėmus šį sprendimą Rietavo savivaldybės neįgaliųjų draugija galės teisėtai naudotis garažo patalpomis.

**5. Kas inicijavo sprendimo projekto rengimą.**

Savivaldybės administracijos Teisės ir finansų skyrius.

**6. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatyta.

**8. Lėšų poreikis sprendimo įgyvendinimui.**

Sprendimo įgyvendinimui biudžeto lėšų nereikės.

**9. Antikorupcinis vertinimas.**

Šis spendimas antikorupciniu požiūriu nevertinamas.

Teisės ir finansų skyriaus vyresn. specialistė (turtui) Vanda Galdikienė